ประกาศกรมธุรกิจพลังงานเรื่องหลักเกณฑ์ วิธีการและเงื่อนไขในการยื่นขอความเห็นชอบสถานที่ที่ใช้เก็บสำรองน้ำมันเชื้อเพลิงและเงื่อนไขที่ผู้ได้รับความเห็นชอบต้องปฏิบัติพ.ศ.๒๕๕๘[๑] โดยที่เป็นการสมควรแก้ไขปรับปรุงหลักเกณฑ์ วิธีการและเงื่อนไขในการยื่นขอความเห็นชอบสถานที่ที่ใช้เก็บสำรองน้ำมันเชื้อเพลิงและเงื่อนไขที่ผู้ได้รับความเห็นชอบต้องปฏิบัติอาศัยอำนาจตามความในมาตรา ๒๐ วรรคสี่ แห่งพระราชบัญญัติการค้าน้ำมันเชื้อเพลิง พ.ศ.๒๕๔๓ อธิบดีกรมธุรกิจพลังงาน จึงออกประกาศไว้ ดังต่อไปนี้ข้อ ๑ประกาศนี้ให้ใช้บังคับตั้งแต่วันที่ ๑ พฤศจิกายน พ.ศ. ๒๕๕๘ เป็นต้นไปข้อ ๒ให้ยกเลิกประกาศกรมธุรกิจพลังงาน เรื่อง หลักเกณฑ์ วิธีการและเงื่อนไขในการยื่นขอความเห็นชอบสถานที่ที่ใช้เก็บสำรองน้ำมันเชื้อเพลิงและเงื่อนไขที่ผู้ได้รับความเห็นชอบต้องปฏิบัติ พ.ศ. ๒๕๔๙ข้อ ๓ ในประกาศนี้น้ำมันสำเร็จรูป หมายถึงน้ำมันสำเร็จรูปตามตารางรายละเอียดชนิดและอัตราของน้ำมันเชื้อเพลิงที่ต้องสำรองท้ายประกาศกรมธุรกิจพลังงานว่าด้วยการกำหนดชนิดและอัตรา หลักเกณฑ์ วิธีการและเงื่อนไขในการคำนวณปริมาณสำรองน้ำมันเชื้อเพลิงปริมาณน้ำมันสำเร็จรูปที่ไม่สามารถสูบถ่ายได้ (Dead Stock) หมายถึงปริมาณน้ำมันสำเร็จรูปที่ไม่สามารถสูบถ่ายได้ด้วยวิธีการดำเนินงานตามปกติหรือปริมาณน้ำมันสำเร็จรูปที่อยู่ต่ำกว่าขอบบนสุดของท่อจ่ายน้ำมันจนถึงก้นถังน้ำมันแต่ละถังแล้วแต่ปริมาณใดจะมากกว่าข้อ ๔ให้ผู้ค้าน้ำมันตามมาตรา ๗ยื่นขอความเห็นชอบสถานที่ที่ใช้เก็บสำรองน้ำมันเชื้อเพลิงต่ออธิบดีตามแบบ ธพ.ธ ๓๐๔ท้ายประกาศนี้ ให้ปฏิบัติตามวิธีการดังต่อไปนี้(๑) การขอประจำปี ให้ยื่นขอความเห็นชอบล่วงหน้าภายในวันที่สิบห้าของเดือนพฤศจิกายน(๒) การขอเพิ่มสถานที่ ให้ยื่นขอความเห็นชอบล่วงหน้าไม่น้อยกว่าสิบห้าวันก่อนวันที่ประสงค์ใช้สถานที่ดังกล่าวทั้งนี้ ให้ใช้บังคับแก่ผู้รับใบอนุญาตเป็นผู้ค้าน้ำมันตามมาตรา ๗รายใหม่โดยอนุโลม(๓) การขอเปลี่ยนแปลงหรือยกเลิกสถานที่ที่ใช้เก็บสำรองน้ำมันเชื้อเพลิงที่ได้รับความเห็นชอบไว้แล้วให้ยื่นขอความเห็นชอบก่อนวันที่จะเปลี่ยนแปลงหรือยกเลิกล่วงหน้าไม่น้อยกว่าห้าวันกรณีสถานที่ที่ใช้เก็บสำรองน้ำมันสำเร็จรูปที่มิใช่น้ำมันสำหรับเครื่องบินไอพ่นชนิดเจ.พี. ๕ น้ำมันสำหรับเครื่องบินออกเทน ๑๐๐/๑๓๐ น้ำมันสำหรับเครื่องบินไอพ่นชนิดเจ.พี. ๘ และน้ำมันหล่อลื่นสำหรับเครื่องบินทหารจะต้องแสดงปริมาณน้ำมันสำเร็จรูปที่ไม่สามารถสูบถ่ายได้ (Dead Stock) เป็นรายถังด้วยข้อ ๕สถานที่ที่ใช้เก็บสำรองน้ำมันเชื้อเพลิง ต้องเป็นสถานที่ที่มีลักษณะอย่างใดอย่างหนึ่งดังต่อไปนี้(๑) เป็นคลังน้ำมันหรือคลังก๊าซปิโตรเลียมเหลว ที่ได้รับอนุญาตตามกฎหมายว่าด้วยการควบคุมน้ำมันเชื้อเพลิงหรือเป็นสถานที่เก็บเอทานอลหรือไบโอดีเซลทั้งนี้ ต้องมีลักษณะกายภาพ ดังนี้(ก) มีทางเข้าออกสำหรับยานพาหนะสำหรับการขนส่งน้ำมันเชื้อเพลิงได้สะดวก(ข) มีถังที่ตั้งอยู่บนบกในลักษณะตรึงตราถาวรซึ่งสามารถตรวจสอบปริมาณน้ำมันได้โดยสะดวกและปลอดภัย(ค) มีท่อรับจ่ายน้ำมันเชื้อเพลิงความในข้อ (ข) และ (ค)ไม่ให้ใช้บังคับในกรณีที่เป็นสถานที่ที่ใช้เก็บผลิตภัณฑ์น้ำมันหล่อลื่นที่บรรจุในภาชนะปริมาณไม่เกิน๒๐๐ ลิตร(๒)เป็นท่อส่งน้ำมันดิบในทะเลจากทุ่นหรือแท่นรับน้ำมันมาถึงจุดรับชายฝั่งที่มีเครื่องบังคับปิดเปิดและมีจุดสำหรับการเก็บตัวอย่างน้ำมันดิบ(๓)เป็นเรือบรรทุกน้ำมันเชื้อเพลิงที่รอสูบถ่ายขึ้นเก็บในคลังน้ำมันเชื้อเพลิง(๔) เป็นเรือบรรทุกน้ำมันดิบที่อยู่ระหว่างเดินทางในน่านน้ำไทยเพื่อลำเลียงไปเก็บในคลังน้ำมัน(๕) เป็นเรือบรรทุกน้ำมันเชื้อเพลิงนำเข้าที่รอสูบถ่ายขึ้นเก็บในคลังน้ำมันเชื้อเพลิงหรืออยู่ระหว่างเดินทางในน่านน้ำไทยโดยจะต้องมีใบขนสินค้าขาเข้าของกรมศุลกากร(๖)[๒] เป็นท่อขนส่งน้ำมันสำเร็จรูปที่ได้รับใบอนุญาตตามกฎหมายว่าด้วยการควบคุมน้ำมันเชื้อเพลิงทั้งนี้ จะต้องสามารถนำน้ำมันเชื้อเพลิงออกจากท่อได้ไม่ว่าเวลาใดตลอดระยะเวลาที่เก็บสำรองน้ำมันเชื้อเพลิงนั้นข้อ ๖ในการยื่นขอความเห็นชอบสถานที่ที่ใช้เก็บสำรองน้ำมันเชื้อเพลิงซึ่งไม่ใช่สถานที่ของตนเองให้ยื่นหนังสือยินยอมให้ใช้สถานที่เก็บสำรองหรือสิทธิการเช่าถังและหากสถานที่ที่ใช้เก็บสำรองดังกล่าวใช้เก็บน้ำมันเชื้อเพลิงร่วมกับผู้ค้าน้ำมันหลายรายโดยมีปริมาณที่แน่นอน ให้ผู้ค้าน้ำมันตามมาตรา ๗ยื่นหลักฐานแสดงสิทธิการใช้และปริมาณน้ำมันเชื้อเพลิงในส่วนของตนด้วยการยื่นขอความเห็นชอบตามวรรคหนึ่งหากน้ำมันเชื้อเพลิงที่เก็บสำรองเป็นน้ำมันสำเร็จรูปที่มิใช่น้ำมันสำหรับเครื่องบินไอพ่นชนิดเจ.พี. ๕ น้ำมันสำหรับเครื่องบินออกเทน ๑๐๐/๑๓๐ น้ำมันสำหรับเครื่องบินไอพ่นชนิดเจ.พี. ๘ และน้ำมันหล่อลื่นสำหรับเครื่องบินทหารให้หักปริมาณน้ำมันสำเร็จรูปที่ไม่สามารถสูบถ่ายได้ (Dead Stock) ออกก่อนที่จะจำแนกสิทธิของผู้ค้าน้ำมันแต่ละรายข้อ ๗ในกรณีที่มีข้อโต้แย้งเกี่ยวกับสิทธิการใช้สถานที่ที่ใช้เก็บสำรองน้ำมันเชื้อเพลิงหรือมีเหตุอันควรเชื่อได้ว่ามีการแจ้งรายละเอียดของสถานที่ที่ใช้เก็บสำรองหรือปริมาณน้ำมันเชื้อเพลิงที่เก็บสำรองอันเป็นเท็จ อธิบดีอาจสั่งยกเลิกการให้ความเห็นชอบสถานที่ที่ใช้เก็บสำรองน้ำมันเชื้อเพลิงดังกล่าวเว้นแต่ผู้ค้าน้ำมันตามมาตรา๗ รายนั้นจะพิสูจน์ได้ว่าตนมีสิทธิ โดยถูกต้องตามกฎหมายหรือมิได้มีเจตนาแจ้งรายละเอียด หรือปริมาณอันเป็นเท็จข้อ ๘สถานที่ที่ใช้เก็บน้ำมันเชื้อเพลิงที่ได้รับความเห็นชอบให้เป็นสถานที่ที่ใช้เก็บสำรองน้ำมันเชื้อเพลิงอยู่ก่อนที่ประกาศนี้ใช้บังคับให้ถือว่าสถานที่ดังกล่าวเป็นสถานที่ที่ใช้เก็บสำรองน้ำมันเชื้อเพลิงที่ได้รับความเห็นชอบแล้วตามประกาศนี้จนถึงวันที่๓๑ ธันวาคม พ.ศ. ๒๕๕๘ประกาศ ณ วันที่ ๒๘ ตุลาคม พ.ศ. ๒๕๕๘วิฑูรย์ กุลเจริญวิรัตน์อธิบดีกรมธุรกิจพลังงาน[เอกสารแนบท้าย]๑.[๓] แบบขอความเห็นชอบสถานที่ที่ใช้เก็บสำรองน้ำมันเชื้อเพลิง (แบบ ธพ.ธ๓๐๔)(ดูข้อมูลจากภาพกฎหมาย) ประกาศกรมธุรกิจพลังงาน เรื่อง หลักเกณฑ์วิธีการ และเงื่อนไขในการยื่นขอความเห็นชอบสถานที่ที่ใช้เก็บสำรองน้ำมันเชื้อเพลิงและเงื่อนไขที่ผู้ได้รับความเห็นชอบต้องปฏิบัติ(ฉบับที่ ๒) พ.ศ. ๒๕๖๒[๔]ข้อ๑ ประกาศนี้ให้ใช้บังคับตั้งแต่วันที่ ๑ มีนาคม ๒๕๖๒ เป็นต้นไปปริยานุช/จัดทำ๓พฤศจิกายน ๒๕๕๘ปริญสินีย์/ตรวจ๓๐พฤศจิกายน ๒๕๕๘พิไลภรณ์/ปรับปรุง๑๕มีนาคม ๒๕๖๒วิชพงษ์/ตรวจ๒๖ มีนาคม๒๕๖๒[๑] ราชกิจจานุเบกษาเล่ม ๑๓๒/ตอนพิเศษ ๒๗๔ ง/หน้า ๓/๒๙ ตุลาคม ๒๕๕๘[๒] ข้อ ๕ (๖)เพิ่มโดยประกาศกรมธุรกิจพลังงาน เรื่อง หลักเกณฑ์ วิธีการ และเงื่อนไขในการยื่นขอความเห็นชอบสถานที่ที่ใช้เก็บสำรองน้ำมันเชื้อเพลิงและเงื่อนไขที่ผู้ได้รับความเห็นชอบต้องปฏิบัติ(ฉบับที่ ๒) พ.ศ. ๒๕๖๒[๓] แบบขอความเห็นชอบสถานที่ที่ใช้เก็บสำรองน้ำมันเชื้อเพลิง (แบบธพ.ธ ๓๐๔) แก้ไขเพิ่มเติมโดยประกาศกรมธุรกิจพลังงาน เรื่อง หลักเกณฑ์วิธีการ และเงื่อนไขในการยื่นขอความเห็นชอบสถานที่ที่ใช้เก็บสำรองน้ำมันเชื้อเพลิงและเงื่อนไขที่ผู้ได้รับความเห็นชอบต้องปฏิบัติ(ฉบับที่ ๒) พ.ศ. ๒๕๖๒[๔] ราชกิจจานุเบกษาเล่ม ๑๓๖/ตอนพิเศษ ๔๖ ง/หน้า ๖/๒๑ กุมภาพันธ์ ๒๕๖๒